Dragi učenici!

 Danas ćemo učiti kajkavsko narječje koje je većini vas sigurno najbljiže narječje jer se njime govori u našem samoborskom kraju. Jedan od tekstova u **udžbeniku** je *samoborski govor* koji je napisao Joža Prudeus pa ga potražite na 74. str. i pročitajte. Na 76.str. navedena suglavna obilježja kajkavskog narječja koja treba pročitati, a ja ću vam napisati sažetak za prepisati. Naučit ćete gdje se još govori ovim narječjem te koje su njegove osobitosti. Vjerujem da će vas iznenaditi kad uočite koliko ima sličnosti između kajkavskog i čakavskog narječja.

KAJKAVSKO NARJEČJE

**RJEČNIK:**

* Kaj (kej, ke) umjesrto što
* Gdo, do, ki umjesto tko
* Prijedlog v ili vu umjesto u
* Česta uporaba umanjenica (demunutiva) i hipokoristika (imenica od milja): lonček, hžica travica, Jožek)
* Stare riječi: čez, če, oblok, taki
* Riječi iz mađarskog (pajdaš – prijatelj, betežen – bolestan) i njemačkog (štenge – stepenice, rajngla – zdjela)

**IZGOVOR KNJIŽEVNOG IJE/JE**

* ekavski (najčešće) - mleko, belo, dete
* rijetko ekavsko – ikavski : mesto, lipi

**GLASOVI:**

* e umjesto štokavskog a: denes, sem, došel
* na kraju riječi l ne prelazi u o : došel, našel, bil
* ispred samoglasnika na početku riječi nalazi se v, j, ili h: Jana, vujča, vučitel, vuho
* ne provodi se sibilarizacija: junaki, vragi, digati
* čr umjesto cr: črv, črevo
* jn umjesto nj: kojn umjesto konj; strajnski umjesto stranjski
* l umjesto lj: ludi umjesto ljudi, zemla umjesto zemlja
* zvučni suglasnici postaju bezvučni na kraju riječi: praf, vrak, cuk

**OBLICI RIJEČI:**

* u nekim padežima sačuvani stari nastavci: junakov, livadami
* komparativ pridjeva: gorši, bolši, starejši
* uglavnom određeni oblik pridjeva: lepi, dobri
* 3.os.mn.prezenta – budeju umjesto budu, hočeju umjesto hoće
* Nema imperfekta, aorista i futura I.
* Budućnost se izrče futurom II. – došel bum
* Povratni glagoli česti sa zamjenicom u dativu: sedi si, zemi si

KAJKAVSKIM NARJEČJEM GOVORI SEA.

* U sjeverozapadnoj Hrvatskoj: Međimurje, Hrvatsko zagorje, Prigorje, Turopolje, Moslavina, Podravina, Posavina, Zagreb i okolica, djelomice u Gorskom kotaru i Žumberku